Kari Diesen d.y. er død
Kari Diesen var datter av revyskuespillerparet Ernst og Kari Diesen, søster av Andreas Diesen og kusinen til komikeren Harald Heide-Steen jr. og skuespiller Anne Marit Jacobsen. Diesens familie opplyser til NTB at hun sovnet stille inn i sitt hjem fredag etter lang tids sykdom. Kari Diesen d.y. har barna Ola og Pia Neegaard fra sitt ekteskap med Ola Neegaard. Hun har blant annet skrevet norske tekster til «Tie a Yellow Ribbon Round the Ole Oak Tree» og «Danny Boy» – «Sett en blomst i karmen» og «Et kort sekund». Hun var tidlig på 60-tallet medlem av vokalgruppen Three Hits sammen med blant andre Ola Neegaard. Hun var sentral som senterleder da kjøpesenteret Aker Brygge ble etablert på 1980-tallet og har ifølge Wikipedia også gitt navn til flere av attraksjonene i fornøyelsesparken Tusenfryd. Leste du? Den femte Beatle har gått bort
Tekstforfatteren og den tidligere artisten Kari Diesen d.y., også kalt Vesle-Kari, er død, 75 år gammel.